BLAND จ่ออุทธรณ์! หลังศาลฯสั่งจ่าย 28 ล้านดอลล์ คดีหุ้นกู้ “ทรัสตี”
BLAND จ่ออุทธรณ์! หลังศาลฯสั่งจ่าย 28 ล้านดอลล์ คดีหุ้นกู้ “ทรัสตี”
5 ก.พ. 2564

บริษัท บางกอกแลนด์ จำกัด (มหาชน) หรือ BLAND เปิดเผยว่า จากกรณีที่บริษัทได้ยื่นฟ้องบริษัท ดอยซ์ ทรัสตี จำกัด (ทรัสตี) ซึ่งเป็นทรัสตีของหุ้นกู้ชนิดแลกเปลี่ยนได้ในสกุลดอลลาร์สหรัฐ (หุ้นกู้ USD) ซึ่งออกโดยบริษัท บางกอกแลนด์ (เคย์แมน ไอส์แลนด์) จำกัด ซึ่งเป็นบริย่อยที่บริษัทถือหุ้นอยู่ร้อยละ 100 ของหุ้นทั้งหมดกับพวก ในฐานการปฏิบัติหน้าที่โดยมิชอบต่อศาลทรัพย์สินทางปัญหา และการค้าระหว่างประเทศกลาง (ศาล) และปรากฏว่าทรัสตีได้ฟ้องแย้งบริษัทเรียกให้ชำระหนี้หุ้นกู้ USD และค่าใช้จ่ายที่ค้างชำระมาในฟ้องดังกล่าวนั้น
ล่าสุดวันนี้ (5 ก.พ.64) ศาลได้พิพากษาให้บริษัทชำระหนี้ตามหุ้นกู้ USD ที่ค้างชำระพร้อมดอกเบี้ย รวมเป็นเงิน 28.36 ล้านดอลลาร์สหรัฐ และชำระดอกเบี้ยผิดนัดอัตราร้อยละ 4.5 ต่อปีของต้นเงิน 13.37 ล้านดอลลาร์สหรัฐ นับแต่วันที่ทรัสตีฟ้องแย้งจนถึงวันที่ชำระแล้วเสร็จ รวมถึงให้บริษัทชำระค่าใช้จ่ายในการปฏิบัติหน้าที่ในฐานะทรัสตีและค่าใช้จ่ายอื่นๆ ของทรัสตี พร้อมดอกเบี้ย รวมเป็นเงิน 1.86 ปอนสเตอร์ลิง และชำระดอกเบี้ยผิดนัดในอัตราเหนือจากอัตราดอกเบี้ยของธนาคารเวสต์แบงค์ เป็นจำนวนร้อยละ 2 ของต้นเงิน 1.78 ล้านปอนด์สเตอร์ลิง นับแต่วันที่ทรัสตีฟ้องแย้งจนถึงวันที่ชำระแล้วเสร็จ
อย่างไรก็ตาม คดีดังกล่าวยังไม่เป็นที่ยุติ บริษัทจะใช้สิทธิอุทรณ์ตามกระบวนการทางกฎหมายต่อไป
 